recursal/SuperWikiNEXT-32B huggingface dataset:
Dronning Maud-dessert  Foto: Heidi Bye Svartangen 
**Dronnig Maud-dessert**, også kjent som **Dronning Maud-fromasj**, er en norsk dessert.

Den består hovedsakelig av krem og eggedosis som røres sammen, og legges lagvis med sjokolade.

Desserten ble oppfunnet av Bertha Halvorine Haktorsdatter Eliassen, som var gift med den lokale bakeren Johannes Severin Eliassen.[] Den ble laget til Dronning Maud og Kong Haakons besøk i Haugesund under kroningsferden i 1906. På folkemunne kalles også Dronning Maudpudding for "Haugesunds-desserten".

Referanser
----------

1. ↑  Strømstad, Aase (1998). *Norsk kokebok*. Oslo: Teknologisk forl. s. 562. ISBN 8251205077.
2. ↑  Andersen, Wenche (2000). *Tradisjonsrik jul med Wenche og Finn*. Oslo: Kagge forl. s. 103. ISBN 8291769982.
3. ↑  Risvik, Øyvind (1996). *Kongelige retter - og kongelige minner*. Oslo: Genesis. s. 89. ISBN 8247600048.
4. ↑  *Store boken om julemat & julepynt*. Kristansund: Kom forl. 2000. s. 50. ISBN 8290823673.
5. ↑  Dronning Mauds Fromasj- Nitimen – NRK
St. Pauli bydelSt. Pauli bydel
**St. Pauli** er en bydel i distriktet Bezirk Hamburg-Mitte i Hamburg. Bydelen, som er kjent for Reeperbahn, rommer nesten 2.6 kvadratkilometer fordelt på 26 277 innbyggere. Det utgjør omtrent 10 407 beboere på hver kvadratkilometer. Motorkjøretøy registrert her har kjennetegnet HH, og ringer man fra Tyskland er retningsnummeret 040.

Historie
--------

St. Pauli oppsto på begynnelsen av 1600-tallet som forstaden Hamburger Berg, men på grunn av de frie åkerområdene der var verken bosetting eller handel tillatt. Først på slutten 1600-tallet ble bosetting legitimt og flere pest-, syke- og fattighus flyttet dit. Etter Napoléon Bonapartes okkupasjon sognet området til Hamburg, og stedets navn ble endret til St. Pauli. Helt til Loven om Stor-Hamburg (*Groß-Hamburg-Gesetz*) av 1937 var området splittet i en østre del tilhørende Hamburg og en vestre del tilhørende byen Altona.

Severdigheter og tilslutning
----------------------------

Langs den verdenskjente Reeperbahn, som fikk navn etter reperbanene der, ligger St. Pauli Theater som er Tysklands eldste teater, *Davidwache*, *Panoptikum*, klubber og kneiper. I tillegg finnes et bredt utvalg av fornøyelsesestablissementer i *Rotlichtviertel* (= Røde-lys-kvarteret), forgreinet på begge sider av gaten som er kalt «verdens mest syndefulle strekning». 

Her er også *Fischmarkt* (= fisketorget) som holder åpent på søndager. Bryggeanlegget *Landungsbrücken* er størst i sitt slag i Tyskland. Fra bryggen går havneferger, rundfartsskip, passasjerskip og elveskip, så vel som katamaraner til andre byer og til Helgoland. St. Pauli er også tilsluttet det hamburgske banenettet (*Hamburgische Bahnnetz*) med både *S-Bahn* og *U-Bahn*.

Fotballklubben FC St. Pauli, som spiller på Millerntor-Stadion i bydelen, har status som en kultklubb langt utover St. Paulis grenser.

Galleri
-------

* St. Pauli (mørkerødt) i Hamburg-Mitte (lyserødt).St. Pauli (mørkerødt) i Hamburg-Mitte (lyserødt).
* DavidwacheDavidwache
* SnublesteinSnublestein
* ReeperbahnReeperbahn

Eksterne lenker
---------------

* St. Pauli Theater (tysk)

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |
Forskjellige typer rifler
**Rifle** brukes på norsk vanligvis om et gevær med riflet løp. Riflegevær er skytevåpen laget for å avfyres med geværkolben mot skulderen. Riflingen inni løpet består av heliksformede styrespor, hvilket fører til at prosjektilet roterer og man oppnår bedre presisjon og større rekkevidde i forhold til glattborede løp.

Opprinnelse
-----------

Når de første riflene kom er ikke sikkert, men man regner at allerede på 1500-tallet ble det gjort eksperimenter med riflede løp. Man så at ved å ha skråstilte styrefjær på piler så øket treffsikkerheten, og man ville overføre dette til skytevåpen. De første riflene ble primært brukt som skarpskyttergevær, og infanteristene hadde fortsatt musketter. Først på 1800-tallet ble riflene masseprodusert, og tok over for musketten.

Rifling
-------

Rifling i et kanonløp
Styresporene (riflingen) i løpet griper inn i prosjektilet slik at kruttgass ikke slipper forbi, og dette skaper skyv bak prosjektilet. Vinklingen på riflene i løpet skaper rotasjon som muliggjør en stabil kulebane og hindrer kulbutering i den effektive skyteavstanden for det aktuelle våpen. Godset mellom to riflinger kalles *bom*. Det er rifling i de fleste moderne skytevåpen (unntaket er haglegevær som er glattboret). Maskingevær, maskinpistoler og pistoler har også rifling, men omtales ikke som rifler, heller ikke kanoner og andre grove skytevåpen med rifling.

Rifler i Norge
--------------

Krag-Jørgensen er den mest kjente norskproduserte riflen. Rifle er det eneste skytevåpenet som er godkjent for jakt på storvilt i Norge, med unntak av bruk av hagle på rådyr. Svært mange jegere i Norge bruker sylinderlåsrifle (det vil si repeterrifle med sylinderlås) på storviltjakt.

Se også
-------

* Gevær
* Muskett
* Arkebuse

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
**Riff** er en instrumental melodifrase som gjerne gjentas flere ganger i en sang. Uttrykket oppsto blant jazzmusikere på 1920-tallet.

Riff kan enten bestå av en akkordprogresjon, en melodisk ostinatofigur, et rytmisk mønster eller en melodifrase. Enkelte gode riff blir standardisert til allemannseie og brukes ofte med mindre variasjoner i en rekke komposisjoner.

Vi finner riff brukt i jazz, rock, latinomusikk, funk, m.m. Selv i klassisk musikk kan en snakke om riff, for eksempel i Maurice Ravels Boléro.

Definisjoner
------------

David Brackett definerte i 1999 riff som en kort melodisk frase, mens Richard Middleton samme år beskrev riff som en kort rytmisk, melodisk eller harmonisk figur gjentatt for å gi en strukturell ramme. Ricky Rooksby slår derimot i 2002 fast at et riff er en kort, gjentatt, lett gjenkjennelig musikalsk frase, ofte spilt dypt på gitar, for å gi rocken energi og spenning.

Eksempler
---------

De mest vanlige er i moderne musikk riff spilt på sologitar, som i «You Really Got Me» med The Kinks, «Satisfaction» og «Jumpin' Jack Flash» med The Rolling Stones, og «Smoke on the Water» med Deep Purple.

Enkelte ganger er det bassgitaren som står for riffet, og eventuelt dobles stemmen av sologitaren, som i «Riot in Cell Block #9» med The Robins, «Jailhouse Rock» med Elvis Presley, «Day Tripper» med The Beatles og «Sunshine of Your Love» med The Cream.

Riff kan spilles på andre instrumenter også, for eksempel på saksofon, som i «Thriving on a Riff» med Charlie Parker eller på trompet som i «One Note Samba» med Dizzy Gillespie.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND
 |
Livestrong armbånd
**Livestrong-armbåndet** er et gult armbånd laget av Nike og introdusert av den tidligere kreftrammede syklisten Lance Armstrong sommeren 2004. Båndet ble etablert som en del av utdanningsprogrammet «Wear Yellow Live Strong» for å hjelpe kreftrammede ofre og bidra til økt kreftforskning. Båndet ble solgt i pakker på 10, 100 eller 1 200 bånd for å skaffe fem millioner dollar til Lance Armstrong Foundation (nå Livestrong Foundation). Båndene ble solgt enkeltvis for 1 dollar per stk. Den gule fargen var valgt fordi den er en viktig farge i profesjonell sykling.

Båndet ble ekstremt populært i USA ved slutten av sommeren 2004, de første kjendisene som bar båndet var deltakerne i Tour de France 2004. Personligheter som John Kerry, skuespiller Matt Damon, og andre idrettsutøvere i OL i Athen 2004 hadde et bånd. Dette kan være en av grunnene til at båndene ble mote.

Armbåndene er gule og lagd av silikon, med påskriften "LIVE**STRONG**". I mai 2005 hadde over 50 millioner armbånd blitt solgt, og til sammen 87 millioner da samarbeidet mellom Livestrong Foundation og Nike ble avsluttet i 2013.

Det finnes også andre armbånd som går til veldedighet som det hvite MAKE POVERTY HISTORY som har som mål å slette u-landsgjelden, og det svarte og hvite STAND UP SPEAK UP som markedsføres av Nike og er mot rasisme.

Etter at Lance Armstrong i 2012 mistet alle medaljene i Tour de France på grunn av doping, klipte enkelte opp det gule Livestrong-armbåndet i protest mot svindelen hans. Nike brøt alt samarbeid med Lance Armstrong i oktober 2012. 28. mai 2013 kunngjorde Livestrong Foundation at deres samarbeid med Nike var brutt.

Referanser
----------

1. ↑  Statement from the LIVESTRONG Foundation Arkivert 22. september 2013 hos Wayback Machine. 28. mai 2013

Eksterne lenker
---------------

* Hjemmeside for Lance Armstrong Foundation
* Livestrongs offisielle hjemmeside
**Bregenzerwald** («Bregenz’ skog») er et område nord i den østerrikske delstaten Vorarlberg. Den ligger sydøst for delstatshovedstaden Bregenz og omfatter tilsigsfeltet til Bregenzer Ache.

Geografi
--------

Området grenser mot Rhindalen i vest, den tyske delstaten Bayern i nord, Kleines Walsertal i øst og Großes Walsertal i syd. Landskapet er dominert av bakker og fjell, med Glatthorn (2133 moh.) som høyeste topp.

Mesteparten av fjellandskapet går under navnet *Bregenzerwald-fjellene* (tysk *Bregenzerwald-Gebirge*). Denne fjellkjeden grenser mot Allgäu-Alpene i nordøst, Lechtal-Alpene i sydøst, Rätikon i syd (adskilt gjennom Ill) og Appenzell-Alpene i vest (adskilt gjennom Rhinen).

Kommuner
--------

Bregenzerwald omfatter 22 kommuner: Alberschwende, Andelsbuch, Au, Bezau, Bizau, Damüls, Doren, Egg, Hittisau, Krumbach, Langenegg, Lingenau, Mellau, Reuthe, Riefensberg, Schnepfau, Schoppernau, Schröcken, Schwarzenberg, Sibratsgfäll, Sulzberg, og Warth. Historisk sett hører også den bayerske kommunen Balderschwang til Bregenzerwald, men havnet i 1814 på «feil» side av statsgrensen.

Eksterne lenker
---------------

* (en) Bregenz Forest – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
**Finn Johannes Seyersted** (født 29. desember 1915 i Kristiania, død 14. desember 2006 i Oslo) var en norsk professor i folkerett. Han ble dr.juris i 1966 på avhandlingen *United Nations Forces in the Law of Peace and War*.

Seyersted ble cand.jur. i 1942 og var deretter dommerfullmektig fra 1942 til 1943. I årene etter jobbet han i Justisdepartementet, UD, Norges delegasjon til FN (1946–1949) og i UNESCO. Han arbeidet med folkerett ved Utenriksdepartementet fra 1951 til 1959, i 1955 ble han byråsjef, senere direktør i rettsavdelingen. Han ledet deretter rettsavdelingen i Det internasjonale atomenergibyrået. Fra 1966 arbeidet han igjen i utenrikstjenesten, og var først generalkonsul i Minneapolis, så ambassadør ved Norges ambassade i Buenos Aires fra 1968 til 1973. I 1974 ble han professor i rettsvitenskap ved Det juridiske fakultet, Universitetet i Oslo, hvor han ble frem til han gikk av for aldersgrensen i 1985.

Seyersted var medlem av Folkerettsinstituttet (Institut de droit international) og fra 1979 var han dommer i Den internasjonale voldgiftsretten. På 1970-tallet deltok han i forhandlingene om opprettelsen av INMARSAT. 

Han var bror av litteraturprofessor Per Seyersted og tidligere direktør Knut Seyersted.

Sammen med jusprofessorene Johs. Andenæs og Anders Bratholm arbeidet han for å legalisere aktiv dødshjelp.

Kilder
------

* Hvem er hvem? 1994
* Nekrologer i Aftenposten 22. januar 2007

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Historisk befolkningsregister **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Tarjei Bodin Larsen** (født 6. juni 1974 i Arendal) er en norsk billedkunstner bosatt i Oslo. 

Han er utdannet ved Statens kunstakademi i Oslo under professorene Jan Sæther og Sverre Wyller (1996–2001) og Chelsea College of Art, London (2003–2004) og har i tillegg tatt studier i filosofisk estetikk og kunsthistorie ved Universitetet i Bergen.

Larsen har blant annet hatt separatutstillinger i Overlyssalen på Kunstnerforbundet i 2005, Bomuldsfabriken Kunsthall i 2001 og 2009 og Sørlandets Kunstmuseum i 2010. Han har deltatt i en rekke gruppeutstillinger, blant annet *Samle sammen. Innkjøp og gaver 2003-2006* ved Nasjonalmuseet for kunst, arkitektur og design i 2006, *10x10* ved Sørlandets Kunstmuseum i 2005 og Høstutstillingen 2002 og 2016. Han har dessuten deltatt i større utsmykkingsoppdrag.

Han mottok Ingrid Lindbäck Langaards Legat i 2003 og Christian Schive og Hustrus Legat i 2004. I 2007 ble Larsen tildelt Aust-Agder fylkeskommunes kunstnerstipend for å kunne arbeide mot en gruppeutstilling på BK i desember 2009, og en separatutstilling på SKMU i oktober 2010. Juryen begrunnet tildelingen av stipendet med at han «er en ung kunster fra regionen som har markert seg på en nasjonal kunstarena.»

Bilder av Larsen er blant annet kjøpt inn av Nasjonalmuseet, Sørlandets Kunstmuseum, Utenriksdepartementet og private samlinger.

Referanser
----------

1. ↑  Sørlie, Ingjerd: «Verdifullt stipend til sørlandskunstner» i *Agderposten*, 1. februar 2008.

Portal: Kunst

|  |  |
| --- | --- |
| Oppslagsverk/autoritetsdata | BIBSYS **·** VIAF **·** KulturNav
 |
**Breheimen** er et fjellområde vest for Jotunheimen mellom Sognefjorden, Nordfjord, Skjåk og Bøverdalen. Breheimen har, som navnet tilsier, mange isbreer – deriblant Jostedalsbreen, som den største i Norge.

Breheimen nasjonalpark ble opprettet i 2009, og ligger i kommunene Skjåk og Lom i Innlandet og i Luster kommune i Vestland.

Menneskene har benyttet Breheimen i ca. 6000 år. Vi finner spor etter aktivitet helt tilbake til yngre steinalder. Dyregraver, fangstanlegg, støler og ferdselsveier vitner om tidligere tiders bruk. I dag har DNT et godt nett av betjente og ubetjent hytter i Breheimen. En mye brukt rundtur går mellom Sota Sæter, Nørdstedalseter, Arentzbu og Sprongdalshytta.

Eksterne lenker
---------------

* Turforslag til Breheimen med Jostedalsbreen på DNT og NRKs nettsted ut.no
* DNTs side om Breheimen og Jostedalsbreen
* Miljøverndepartementet om Breheimen
* Skjåk Allmenning
* turbok.no Turguide Arkivert 7. april 2013 hos Wayback Machine. (pdf)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames **·** Sentralt stedsnavnregister
 |
**Matthew Done** (født 22. juli 1988) er en engelsk tidligere fotballspiller. 

Han har tidligere spilt for Wrexham.

Han startet sin karriere i Wrexham og kom med på førstelaget i begynnelsen av 2007/08-sesongen, etter å ha kommet inn som innbytter sesongen før. Hans debut kom en måned etter at han hadde fylt 17 år, som innbytter i hjemmetap mot Doncaster Rovers. Han fikk sin første sjanse fra start i sesongens siste kamp, som ble spilt mot Darlington.

Hans første mål kom mot Grimsby Town og han scoret mot Sheffield Wednesday i en 4–1-seier i Ligacupen.

Han ble tilbudt en ny kontrakt med Wrexham i mai 2008, etter at klubben rykket ned til Conference League. Men han bestemte seg for å fortsette å spille i ligaen og signerte for League One-klubben Hereford United i juni 2008.

Referanser
----------

1. ↑   transfermarkt.com, Transfermarkt spiller-ID 67411, besøkt 9. oktober 2017[Hentet fra Wikidata]

Eksterne lenker
---------------

* (en) Matt Done – Transfermarkt Rediger på Wikidata

* (en) Matt Done – Soccerbase.com Rediger på Wikidata

* (en) Matt Done – FBref Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Nivlisen på kartet over AntarktisNivlisenNivlisen på kartet over Antarktis
**Nivlisen** er en isbrem i Antarktis, beliggende på Prinsesse Astrid Kyst i Dronning Maud Land. Den strekker seg om lag 80 kilometer nordover fra Vassfjellet og Schirmacheroasen, mellom Lazarevisen i øst og Vigridisen i vest. Den delen av isbremmen som ligger umiddelbart nord for de østlige delene av Vassfjellet kalles **Vassholisen**.

Den ble første gang fotografert fra luften under Den tyske antarktisekspedisjonen 1938–39 under ledelse av Alfred Ritscher.

Se også
-------

* Liste over isbremmer i Antarktis

Referanser
----------

1. ↑  Nivlisen SCAR *Composite Gazetteer of Antarctica* (Norge). Katalognr. 10309
2. ↑  Vassholisen SCAR *Composite Gazetteer of Antarctica* (Norge). Katalognr. 15345

Eksterne lenker
---------------

* Nivlisen *Stadnamn i norske polarområde*, Norsk polarinstitutt
* Vassholisen *Stadnamn i norske polarområde*, Norsk polarinstitutt

Portal: Antarktis


|  |  |
| --- | --- |
| Oppslagsverk/autoritetsdata | GeoNames **·** SCAR **·** Norsk polarinstitutt

 |
**Nils Ivar Johan Engelsen** (født 29. juli 1914 i Tromsø, død 15. februar 1991) var en norsk baptistisk teolog og rektor for Baptistenes teologiske seminar på Stabekk.

Biografi
--------

Etter folkeskole arbeidet han flere år som handelsbetjent i Honningsvåg. Han ønsket å bli sjømann, men etter at han var blitt omvendt, kom han i 1937 til Oslo for å gå på bibelkurs. Deretter fortsatte han på Baptistenes Misjonsskole i 1938 – samtidig leste han til artium på kveldstid. Under andre verdenskrig studerte han teologi ved Universitetet i Oslo. Han ble cand.theol. i 1948. Deretter reiste han til USA for å studere videre, men allerede året etter ble han kalt tilbake til Oslo for å bli lærer på Baptistenes Misjonsskole, og i 1950 ble han rektor der. 

I 1970 tok han doktorgraden Yale-universitetet i USA på en avhandling om *Tungetale* etter to års studiepermisjon fra jobben ved Baptistenes teologiske seminar. Han var også foreleser på det teologiske fakultet ved Universitetet i Oslo. 

I sitt minneord over Engelsen skriver generalsekretær Per J. Midteide: *«Hans død betyr avslutningen på en epoke i Det Norske Baptistsamfunns historie. Baptistsamfunnet har mistet sin fremste teolog, en av sine mest fargerike og inspirerende forkynnere og drivkraften bak byggingen av baptistenes senter på Stabekk. Kristen-Norge har mistet en markant personlighet og en fremragende økumen.»*

Referanser
----------

1. 1 2   Norsk biografisk leksikon, oppført som Nils Ivar Johan Engelsen Nils J. Engelsen, Norsk biografisk leksikon ID Nils\_Johan\_Engelsen, besøkt 9. oktober 2017[Hentet fra Wikidata]

Kilder
------

* *Nordlys* 21. februar 1991 side 18: Per J. Midteide: *Minneord over Nils J. Engelsen*.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** BIBSYS **·** VIAF **·** LCCN **·** ISNI
 |
**Ekstremværet Vera**| 

|  |
| --- |
|  *Vera på vei innover Midt-Norge* |

 |
| **Varighet:** | 20. november 2008 |
| **Høyeste vindhastigheter:** | 30,9 m/s |
| **Totale skader:** | - |
| **Antall døde:** | 0 |
| **Berørte områder:** | Norge |
| 

|
|  |

 |

**Ekstremværet Vera** var et ekstremvær som rammet kysten av Trøndelag nord for Trondheimsfjorden torsdag ettermiddag og kveld 20. november 2008.

Stormhistorie
-------------

Bilde av det polare lavtrykket med vindobservasjoner. Vindpilene viser retning. Et «flagg» på ei vindpil betyr 25 m/s, og hver hele strek er 5 m/s. Den kraftigste vinden observert på dette bildet er altså 35 m/s like sør for senteret av lavtrykket.
Ekstremværet Vera oppsto som et polart lavtrykk i nest siste uke av november 2008. 20. november beveget det seg mot kysten av Norge og Meteorologisk institutt sendte ut et ekstremværvarsel og ga systemet navnet Vera. Om ettermiddagen 20. november traff Vera land i Trøndelag. Det ble det på kysten nord for Trondheimsfjorden klokken 14 målt en vindstyrke på 30 m/s, som klassifiseres som sterk storm. Klokken 15 lå det polare lavtrykket rett nord for Brønnøysund og beveget seg østover. Trykket ble målt til 966 hPa. Klokken 16 ble det målt vind på 60 knop på Nordøyan fyr. I sitt oppdaterte værvarsel klokken 18 meldte Meteorologisk institutt om vestlig liten og til dels full storm. Klokken 20 hadde vinden avtatt til 55 knop ved Nordøyan fyr. Vera klassifiserte på det tidspunktet til full og til dels sterk storm på Trøndelagskysten nord for Trondheimsfjorden. Vera lå da nord for Majavatn og beveget seg østover.

Forberedelser og skader
-----------------------

Etter at et polart lavtrykk nærmet seg norskekysten og det var blitt målt vind i orkan styrke 36 m/s på Heidrunplattformen, sendte det den norske værtjenesten Meteorologisk institutt klokken 14 den 20. november 2008 ut et ekstremværvarsel og navnga lavtrykket Vera. Varselet ble oppdatert klokken 18 og igjen klokken 20. Siste varsel ble sendt ut klokken 22.30.

Se også
-------

* Liste over ekstremvær i Norge

Kilder
------

* met.no: Ekstremvær: VERA (besøkt 20. november 2008)
**Gnarls Barkley** er en duo mellom DJ og produsent Danger Mouse (Brian Burton) og vokalist CeeLo Green (Thomas Callaway).
Deres første album, St.Elsewhere, ble sluppet av Warner Music den 24. april 2006 i England og den 9. mai i USA av Atlantic/Downtown Records.

«Crazy»
-------

Deres første singel, «Crazy», er samplet fra låten «Nel Cimiterio Di Tuscon» (1968) av Gianfranco Reverberi.
Den ble en kjempehit da den først ble spilt på BBC Radio 1 av DJ. Zane Lowe. Duoen er blitt kjent for sine kostymer. De opptrådte på MTV Music Awards 2006 i Star Wars-kostymer, inkludert en gruppe med Opprører-piloter, Imperiekrigere, Stormtroppere, Chewbacca, Jango Fett, Obi-Wan og Cee-Lo som en umaskert Darth Vader.

St.Elsewhere
------------

Gnarls Barkleys første album St. Elsewhere inneholder følgende låter:
"Go-Go Gadget Gospel"
"Crazy"
"St.Elsewhere"
"Gone Daddy Gone"
"Smiley Faces"
"The Boogie Monster"
"Feng Shui"
"Just a Thought"
"Transformer"
"Who Cares?"
"Online"
"Necromancer"
"Storm Coming"
"The Last Time"

Eksterne lenker
---------------

* (en) Offisielt nettsted Rediger på Wikidata

* (en) Gnarls Barkley – kategori av bilder, video eller lyd på Commons Rediger på Wikidata
* (en) Gnarls Barkley på Internet Movie Database Rediger på Wikidata
* (en) Gnarls Barkley på Apple Music Rediger på Wikidata

* (en) Gnarls Barkley på Discogs Rediger på Wikidata

* (en) Gnarls Barkley på MusicBrainz Rediger på Wikidata

* (en) Gnarls Barkley på Spotify Rediger på Wikidata

* (en) Gnarls Barkley på Songkick Rediger på Wikidata

* (en) Gnarls Barkley på Last.fm Rediger på Wikidata

* (en) Gnarls Barkley på Genius — sangtekster Rediger på Wikidata

* (en) Gnarls Barkley på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |

1. ↑  .
**Barne- og ungdomspsykiatrisk poliklinikk**, forkortet **BUP**, er et tilbud i spesialisthelsetjenesten for barn og ungdom i Norge. Arbeidet er organisert som et poliklinisk tilbud innen psykisk helsevern for barn og unge. BUPs hovedoppgaver er å hjelpe barn fra 0 til 17 år og deres familier i form av utredning, behandling, rådgivning og tilretteligging knyttet til psykiske vansker, atferdsvansker og læringsvansker. 

BUP er først og fremst et tilbud for å ta hånd om problemer som ikke kan løses i de kommunale helsetjenestene, som hos fastlege, helsesykepleier, skole, pedagogisk-psykologisk tjeneste (PPT), utekontakten eller barnevernet. Flere ulike yrkesgrupper, som psykolog, barnepsykiater, familieterapeut, nevropsykolog, kliniske pedagog og klinisk sosionom deltar. BUP utreder og behandler i samarbeide med primære omsorgspersoner og førstelinjetjenester.

Ordningen skal være til hjelp ved for eksempel depresjon, angst, konsentrasjonsproblemer, atferdsvansker, ettervirkninger ved traumatiske opplevelser og søvnproblemer, samt vanskelige relasjoner, for eksempel i forhold til foreldre, søsken, venner eller lærere.

Det er kun lege, psykolog eller leder for barneverntjenesten eller sosialtjenesten som kan henvise til BUP.

Se også
-------

* Distriktspsykiatrisk senter
* Psykiske lidelser
* Psykiatri

Eksterne lenker
---------------

* BUP for barn
* BUP for ungdom
* Helsebiblioteket.no: Barn og unges psykiske helse

**Brosjyrer om BUP** utgitt av Nordlandssykehuset

* Brosjyre for barn (nedlastbart pdf-dokument)
* Brosjyre for ungdom (nedlastbart pdf-dokument)
* Brosjyre for voksne (nedlastbart pdf-dokument)
**Fritz Carl August Frantz Thürmer** (født 7. september 1864 i Larvik, død 1942 i Danmark) var norsk-dansk industrileder og gründer. Han var sønn av den tyskfødte byggmesteren Johan Fredrik Christian Thürmer og bror til arkitekten Edwien Thürmer.

Thürmer ble utdannet verktøymaker og flyttet til Danmark. I 1897 utviklet og patenterte han den firkantede skjærebakken, som revolusjonerte produksjonen av utvendige gjenger. Med patentet som bakgrunn startet han sin egen fabrikk, *Thürmer & Co.*, i 1898. Den var representert på Verdensutstillingen i Paris i 1900.

Fabrikken tok ut atskillige andre patenter i Europa i tillegg til skjærebakken, blant annet Totan sagblad og spiralbor. Thürmer oppførte i de neste desenniene tre fabrikker i Danmark og var medeier i flere europeiske produksjoner. Da *Thürmer & Co.* var på sitt største, hadde firmaet over 1 500 medarbeidere. Det var én av de mest betydningsfulle produsentene av skjæreverktøyer i Europa.

Thürmer ble far til seks barn. Sønnene Bjørn og Eric gikk inn i foretakene. Eric ble medinnehaver i *Thürmer & Co.* i 1933 og ble direktør etter faren. Bjørn ble direktør for *Greenfield Tap and Die*, som var en gjengefabrikk i Connecticut i USA, som *Thürmer & Co.* var medeier i.

På denne tiden leverte firmaet en lang rekke produkter innenfor verktøy, blant annet gjengeverktøy, gummihammere, bor, sagblad, ambolter og smøreoljer. Størsteparten ble produsert i København.

Kilder
------

* Larvik kirke - klokkerbok
* Historie
**Nils Knudsen Bay** (født 1851, død 1904), var en norsk mekaniker og ingeniør. Han var Aker herreds første kommuneingeniør og veiinspektør i årene 1885-1903.

Bay ble verkstedslærling ved Akers mekaniske verksted som 15-åring. Han flyttet etter dette, i 1868, til Göteborg og begynte ved Chalmersska slöjdskolan, forløperen til dagens Chalmers tekniska högskola. Han tok eksamen i 1872. Han arbeidet deretter på et dampskip i Bergen og han assisterte siden ved byggingen av Vaxdal møllebruk. Fra 1873 var Bay i tilbake i hovedstaden og arbeidet for havnedirektør Oluf Nicolai Roll. 

Han var arkitekt i Aker og Kristiania fra 1876, og tegnet samme år sin fars villa i Hasselbakken. Faren eide flere tomter på Fagerborg i Oslo. Nils Bay tegnet en rekke villaer kledd i tegl, på Fagerborg, på følgende adresser; Fastings gate 5 (1877), Pilestredet 85 (1877), Lyder Sagens gate 15 (1883), Fastings gate 1 (1884) og Pilestredet 89b (1885).

I 1884 ble Bay konstituert ingeniør i Aker o gåret etter, kommuneinspektør og veiingeniør i Aker. Han satt i stillingen til 1903, året før han døde. Han stod bak Løren skoles gamle hovedbygning fra 1889, et trebygg i nygotisk sveitserstil, Vækerø politistasjon, tidlig i 1890-årene, Nydalen kapell fra 1893 og det første bygget ved Aker sykehus (1895).

I 1903 gav han ut bok med tegninger til arbeiderboliger i to bind, *Boken om egne hjem*, I og II.

Han har fått Nils Bays vei på Tåsen i Bydel Nordre Aker oppkalt etter seg, navnsatt i 1943.

Galleri
-------

* Hovedbygget på Løren skole (1891)Hovedbygget på Løren skole (1891)
* Vækerø politistasjon (1890-1892)Vækerø politistasjon (1890-1892)

Kilder
------

* Oslo byleksikon: Nils Bays vei
* Niels Knudsen Bay (1851-1904), på arkitekturhistorie]

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister
 |
**Nizamuddin Ahmed**, også kjent med tittelen **Nizamat Jang** (født 22. april 1871, død 1954) var en hyderabadsk jurist og dikter. Han skrev lyrikk på engelsk og er kjent for sine sonetter. 

Nizamuddin Ahmed var utdannet jurist fra Trinity College ved University of Cambridge. Etter å ha vendt tilbake til Britisk India arbeidet han først som advokat i Madras, men flyttet tilbake til Hyderabad, der han gikk inn i statsadministrasjonen. Han ble dommer og var regjeringsmedlem i fyrstestaten Hyderabad inntil han trakk seg tilbake fra yrkeslivet i 1929. 

Nizamuddin Ahmed fikk tittelen *Nizamat Jang* av nizam Osman Ali Khan. Han var følgesvenn av Den indiske imperieordenen, offiser av Den britiske imperiordenen og fikk britisk ridderskap i 1929. Med alle sine titler og tiltaleformer var han også kjent som *Nawab Sir Nizamat Jung Bahadur*.

Diktsamlinger
-------------

* *Sonnets*, 1917
* *Islamic Poems*, 1935
* *Poems*, 1954

Andre utgivelser
----------------

* *An approach to the study of the Qur'an*, 1947

Referanser
----------

1. ↑  *Hyderabad State List of Leading Officials, Nobles and Personages* (PDF), Hyderabad: Residency Government Press, 1937, s. 24-25.

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** SUDOC
 |
*Se også Niels Juel*

**Nils Juel** (født 15. mai 1831 på Halsnøy kloster i Kvinnherad, død 21. juli 1897 samme sted) var en norsk stortingsrepresentant og eier av gården Halsnøy kloster.

Liv
---

Han nedstammet fra kammerråd Andreas Juel (1722–1777), som hadde kjøpt Halsnøy kloster i 1758. Foreldrene var premierløytnant Andreas Juel og Anne Engelhart Smith.

Som ung mann fikk han jordbruksutdannelse ved akademiet i Hohenheim i Württemberg og overtok familieeiendommen Halsnøy kloster i 1868. Samme år åpnet han en folkehøyskole der sammen med Wollert Konow (SB). Han utviklet gården til et mønsterbruk.

Politisk tilhørte Juel den radikale fløyen av Venstre. Han ble valgt som representant for Søndre Bergenhus amt til Stortinget i 1873 og ble senere gjenvalgt helt til 1888, da han falt ut. I 1879 var han en av de såkalte «30 tyrannene», en forening av bonderepresentanter omkring Søren Jaabæk. I 1886 gikk han sammen med Jaabæk om å foreslå alminnelig stemmerett, og i 1888 ble han den første som foreslo en statlig folketrygd.

Alt fra 20-årsalderen var Juel en ivrig målmann.

Referanser
----------

1. 1 2   Stortinget og statsraadet: 1814–1914. B. 1 D. 1 : Biografier A-K, side(r) 459[Hentet fra Wikidata]

Litteratur
----------

* Bernt A. Nissen: «Juel, Niels», i *Norsk biografisk leksikon*. Oslo: Aschehoug. 1936.

Eksterne lenker
---------------

* (no) Nils Juel hos Norsk senter for forskningsdata politikerarkiv (nedlagt) Rediger på Wikidata
**Blodkultur** er en medisinsk undersøkelse som foretas ved mistanke om sepsis som betyr at det vokser bakterier i blodet. 

Vanligvis brukes et prøveglass, «vacutainer-glass» med en buljong og nesten lufttomt rom under en tett gummikork. Ved blodprøvetakning med en kanyle i en vene, trekkes blod inn i røret av undertrykket i glasset. Det forekommer også at det brukes tomme vakuumglass til å ta blodprøven og blodet overføres etterpå til en eller flere litt større flasker med ferdig buljong. Det brukes ofte både flasker med og uten oksygen for å dyrke bakterier som er aerobe (som vokser i oksygen) og anaerobe (som vokser i oksygenfritt miljø.)

Glasset settes i et varmeskap, inkubator ved kroppstemperatur, ofte i ett døgn før blandingen strykes ut på andre vekstmedier i petriskåler og undersøkes under mikroskop for å identifisere bakteriene i blodet.

blodkulturglass
Det er viktig at blodkulturen ikke forurenses med bakterier fra pasientens hud, fra andre pasienter eller fra helsepersonellet. Bruk av hansker og desinfiserende alkoholoppløsning er aktuelt ved prøvetakning.

Bruk
----

Selv om blodkultur oftest brukes ved mistanke om sepsis er det en viktig undersøkelse ved mistanke om endokarditt, som er en tilstand med bakterievekst på innsiden av hjertet og på hjerteklaffene.

Ved identifikasjon av bakterien blir det enklere for behandlende leger å velge antibiotikabehandling som er effektive mot den aktuelle bakterien. Ved resistensbestemmelse av bakteriene dyrkes de på en agaroverflate med små lapper impregnerte med de aktuelle antibiotika. Bakterier som er resistente, (som tåler det spesielle antibiotikum på lappen) vokser helt inn til lappen, men rundt lappen med et effektivt antibiotikum har en ring rundt uten bakterier.

|  |  |
| --- | --- |
| Oppslagsverk/autoritetsdata | Store medisinske leksikon
 |
Kansasterritoriet
**Kansas-territoriet** (engelsk: *Kansas Territory*) var et amerikansk territorium som eksisterte fra 30. mai 1854 til 29. januar 1861. Territoriet ble opprettet som en følge av Kansas-Nebraska-loven av samme år og utgjorde området fra Missouri-grensen og vest til Rocky Mountains mellom den 37. breddegraden og 40. breddegraden.

29. januar 1861 ble delstaten Kansas ble opprettet, og Kansas-territoriets vestlige deler ble en del av Colorado-territoriet og senere en del av delstaten Colorado da denne delstaten ble opprettet i 1876.

Kansas-Nebraska-loven ble fremmet av Stephen A. Douglas fra demokratene i Illinois, og denne sørget for at deler av Great Plains-territoriet ble organisert i de to nye territoriene Kansas-territoriet og Nebraska-territoriet. Disse områdene ble da åpnet for nybyggere, noe som førte til at både Kansas og Nebraska fikk nok innbyggere til å ble tatt opp som delstater i unionen. I tråd med tenkningen i folkesuverenitetsprinsippet bestemte loven at innbyggerne disse territoriene kunne innføre slavehold om den frie befolkningen ønsket det. Dette brøt således med Missouri-kompromisset av 1820, og i realiteten opphevet dette.

Det ble imidlertid et problem da folkesuvereniteten var skrevet inn i lovforslaget, slik at de som var valgere på dette tidspunktet skulle stemme over om en skulle tillate slaveriet eller ei. Dette førte til at både slaveri-tilhengere og abolisjonister stømmet inn i staten for å påvirke avstemningsresultatet, noe som førte til Bleeding Kansas.

Referanser
----------

1. ↑  *Transcript of Kansas–Nebraska Act (1854)* Den opprinnelige folkeavstemmingen var begrensen til mannlige settlere: «alle frie hvite mannlige innbyggere over 21 år, som skal være innbygger i det aktuele territoriet, som møter de nedenfornevnte kvalifikasjonskrav, skal kunne ha anledning til å stemme i det første valget» («every free white male inhabitant above the age of twenty-one years, who shall be an actual resident of said Territory, and shall possess the qualifications hereinafter prescribed, shall be entitled to vote at the first election»)
2. ↑  Nicole Etcheson, *Bleeding Kansas: Contested Liberty in the Civil War Era* (2006) ch 1
**Blodordenen** (*der Blutorden*) er en tysk utmerkelse fra det tredje rike, offisielt navn er *Medaille zur Erinnerung an den 9. November 1923* (*Medalje til minne om 9. november 1923*).

Hitlers personlige livvakt Emil Maurice (1897-1972) iført uniform som SS-Oberführer med Blodordenen på høyre jakkelomme. Foto: Deutsches Bundesarchiv

Historie
--------

Medaljen ble utgitt av Adolf Hitler i mars 1934 til personer som deltok i ølkjellerkuppet, nazistenes mislykkede forsøk på å ta makten i Bayern, som hadde blitt medlem av NSDAP før januar 1932. I 1938 ble utmerkelsen utvidet til å også kunne bli tildelt personer som hadde sittet i fengsel for nasjonalsosialistiske aktiviteter før 1933, hadde fått dødsstraff, senere omgjort til livstidsstraff for nasjonalsosialistiske aktiviteter før 1933, eller var blitt alvorlig skadet i tjeneste for partiet før 1933.

Design
------

Medaljen er rund i rent sølv. På advers er en ørn som holder en krans med datoen 9. november i klørne. På høyre side står inskripsjonen: «München 1923-1933». På revers er bilde av Feldherrnhalle i München med et hakekors over. Øverst står inskripsjonen: «UND IHR HABT DOCH GESIEGT» (og dere seiret allikevel). Alle medaljene ble merket med nummer + tallet 800 nederst på revers.

Verdi
-----

I 2009 ble det solgt en medalje med originaleske og tildelingsbevis på *Wehrmacht-Awards* for £10 250 inklusiv frakt (95 000 norske kroner).

I november 2019 ble Hitlers egen blodorden-medalje solgt gjennom et tysk auksjonshus for 215 000 britiske pund, et beløp som da tilsvarte over 2,5 millioner norske kroner. En av Hitlers brune uniformsskjorter med slips, såretmedalje, jernkors og forgylt partinål gikk for 540 000 pund.

Referanser
----------

1. ↑  «ThirdReich.ca - The Blood Order Medal Of SS Sepp Dietrich». Arkivert fra originalen 6. januar 2013. Besøkt 4. juni 2008.
2. ↑  Wehrmacht-Awards – Blood Order with MATCHING Document
3. ↑  *Daily Mail* 7. desember 2019: *From Hitler's top hat, shirt and telephone to his mistress Eva Braun's knickers... GUY WALTERS on the shameful and dangerous booming trade in Third Reich trophies*

| * v
* d
* r
Sivile utmerkelser i det tredje rike |
| --- |
|  | Blodordenen - Den tyske ørns fortjenesteorden - Moderkors - Kors for trofast tjeneste - Sosialtjenestemedaljen - Luftforsvarsmedaljen - SS-tjenestemedalje - NSDAP tjenestemedalje - Riksarbeidstjenestemedaljen - Polititjenestemedaljen - Tysk nasjonal pris for kunst og vitenskap - Tysk Røde kors medalje |  |

Portal: Tyskland

|  |  |
| --- | --- |
| Oppslagsverk/autoritetsdata | GND
 |
**Nivået for fri konveksjon** (engelsk: *Level of Free Convection*, LFC) er et nivå i atmosfæren der temperaturen begynner å falle raskere enn den fuktigadiabatiske temperaturendringen til en mettet luftpakke i samme nivå. 

Den vanligste måten å finne nivået for fri konveksjon på i et diagram, er å løfte en luftpakke fra lavere nivå tørradiabatisk til den krysser linjen for blandingsforholdet til pakken. Fra der kan en følge pakken fuktigadiabatisk til temperaturen til pakken er lik temperaturen til omgivelsene. Hvis temperaturen til pakken da er høyere enn omgivelsene dersom en løfter pakken videre langs fuktigadiabaten har in funnet nivået for fri konveksjon. 

Den ideelle gassloven (**PV = nRT**) gir at volumet til luftpakken er større enn den omliggende luften etter nivået for fri konveksjon. Luftpakken er lettere enn luften i omgivelsene, og vil fortsette å stige til temperaturen er lik omgivelsene. Dersom luftmassen har et eller flere nivåer for fri konveksjon er den potensiell ustabil og kan føre til konvektive skyer som cumulus eller tordenskyer.
**David Eden Lane** (født 2. november 1938 i Woden i Iowa, død 28. mai 2007 i Terre Haute i Indiana) var en amerikansk hvit nasjonalist, nynazist og en av grunnleggerne av terroristbrorskapet The Order. Lane ble dømt til 190 års fengsel, blant annet for sin rolle i mordet på radiomannen Alan Berg i 1984. Fram til 2007 sonte han straffen i Colorado, men han ble overført til et føderalt fengsel i Indiana kort tid før han døde av et epileptisk anfall.

Meninger om rase
----------------

Lane ga uttrykk for at hans syn best kan sammenfattes av de 14 ordene «Vi må sikre eksistensen til vårt folk, og en fremtid for våre hvite barn». Lane sa at han hadde synet «fordi skjønnheten til den hvite ariske kvinne ikke må forsvinne fra jorden».

Lane mente at hvite mennesker har behov for sine egne etniske stater for å overleve og sa «I dag, i året 2005, er omtrent to prosent av verdens befolkning hvite kvinner gamle nok til å føde barn eller yngre… De overlevende hvite [i dag] er håpløst integrert, terrorisert, hjernevasket, blir utsatt for raseblanding og blir raskt utryddet av seks milliarder fargede.»[]

Aktivisme
---------

Som barn ble Lane påvirka av den tyske nazismen og ble medlem i Ku Klux Klan og andre rasistiske grupper. Lane deltok blant annet i grunnleggelsen av terrororganisasjonen The Order og aktiviteter denne foretok (blant annet drapet på Alan Berg).

Referanser
----------

1. ↑  «White separatist Gary Lee Yarbrough, one-time security chief for The Order, dies in federal prison». *Southern Poverty Law Center* **(engelsk)**. Besøkt 2. oktober 2021.
2. ↑  Lee, Martin A. (2000). «Neo-Nazi Diaspora». *The Beast Reawakens*. Routledge. ISBN 978-0-203-95029-6. doi:10.4324/9780203950296-12/neo-nazi-diaspora-martin-lee. Besøkt 2. oktober 2021.
3. ↑  «The murder of Alan Berg in Denver: 25 years later». *The Denver Post* **(engelsk)**. 17. juni 2009. Besøkt 2. oktober 2021.
4. ↑  «David Lane». *Southern Poverty Law Center* **(engelsk)**. Besøkt 2. oktober 2021.
5. ↑  Anti-Defamation League: 14 Words

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN
 |
**Varel** er en by i Landkreis Friesland i den tyske delstaten Niedersachsen. Varel ligger i Ostfriesland. I byens nærhet er elven Jade og havbukten Jadebusen. Byen ligger 15 kilometer sør for Wilhelmshaven og 30 kilometer nord for Oldenburg. Varel har ca 24 000 innbyggere (2019).

Historie
--------

Byen har en lang historie, noe blant annet gravhauger og andre funn viser. Varel nevnes første gang i 1123.[] En av byens kirker er fra midten av 1100-tallet.[] Dessuten finnes blant annet en slottskirke fra tidlig på 1600-tallet. 

Frem til 1400-tallet lå Varel på frisisk område. I år 1577 ble Varel en selvstendig del av grevskapet Oldenburg.[] I 1663 ble Varel og Kniphausen forent til et fideikommiss. Byens slott ble ødelagt i 1751 i en stor brann. I årene 1810-1813 var hele landet, også Varel, okkupert av Frankrike. I årene 1813-1854 var Varel igjen en selvstendig del av storhertugdømmet Oldenburg, men ble deretter inkorporert i Oldenburg.

Næringsliv
----------

I Varel har flyprodusenten Airbus et produksjonsanlegg. Likesom i andre byer i Ostfriesland spiller turismen en viktig rolle.[] Straks utenfor Varel er den tidligere fiskerlandsbyen Dangast som er en kjent badeby ved Jadebusen.

Bilder
------

* Skogsområde i Varel, Vareler WaldSkogsområde i Varel, *Vareler Wald*
* Varels indre byVarels indre by
* SpijöökmuseetSpijöökmuseet
* En modell av Varel slottEn modell av Varel slott

Referanser
----------

1. ↑  «Alle politisch selbständigen Gemeinden mit ausgewählten Merkmalen am 31.12.2018 (4. Quartal)». Statistisches Bundesamt. Arkivert fra originalen 10. mars 2019. Besøkt 10. mars 2019.
2. ↑   (på de) *Tysklands kommuneregister (4. kvartal 2022)*, Statistisches Bundesamt, 12. januar 2023, Wikidata Q116783074,

Eksterne lenker
---------------

* (de) Offisielt nettsted Rediger på Wikidata

* (en) Varel – kategori av bilder, video eller lyd på Commons Rediger på Wikidata

* (en) Varel – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames **·** MusicBrainz
 |
Afrikas horn er den østligste delen av Det afrikanske kontinent. Den enorme trekantformede «halvøya» grenser mot Adenbukta i nord og strekker seg ut i Indiahavet der Kapp Guardafui ligger ytterst. Området omfatter statene Somalia, Etiopia, Djibouti og Eritrea (markert med grønt på kartet). 
**Afrikas horn** er en enorm trekantformet halvøy på nordøstkysten av Afrika som ender i en spiss som kan minne om hornet på et neshorn, noe som har vært opphav til navnet. Halvøya har kyststripe mot Det indiske hav i sørøst og mot Adenbukta i nord. Hele kyststrekningen tilhører Somalia, mens den etiopiske Ogadenørkenen ligger i den sentrale delen av halvøya. I tillegg til Somalia regnes imidlertid gjerne hele Etiopia, Djibouti og Eritrea også med til Afrikas horn.

Stammer på spissen av Afrikas horn
På hornets spiss ligger den 275 meter høye klippen Kap Guardafui, også kalt Ras Assir. Afrikas østligste punkt, Ras Hafun, ligger litt sør for denne klippen.

Landene ved Afrikas horn har en fortid og nåtid preget av konflikter, både av etnisk, religiøs og politisk art. I senere år har området dessuten måttet tåle flere langvarig tørker og sultkatastrofer.

Referanser
----------

1. ↑  Leraand, Dag. (2016, 4. mars). Afrikas Horn. I *Store norske leksikon*. Hentet 24. juni 2017 fra .
2. ↑  Berit Ellingsen (2008) Religion og konflikt ved Afrikas horn. *forskning.no*, 6. desember 2008. Besøkt 2017-06-24
3. ↑  Espen Røst (2017) «Hadde vi visst at tørken skulle vare, ville vi slaktet dyrene i stedet for å se dem dø sakte» Arkivert 30. juni 2017 hos Wayback Machine.. *Bistandsaktuelt*, 16. mars 2017. Besøkt 2017-06-24

Eksterne lenker
---------------

* (en) Horn of Africa – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** NKC **·** BBC Things
 |
**Afrikanske kjempesnegler** (*Achatinidae*) er en familie av snegler.

Sneglene lever i vill tilstand i Afrika, men holdes av mennesker over hele verden som hobbydyr. Afrikanske kjempesnegler er ikke bare en art, men en felles benevnelse på over hundre arter kjempesnegler.

Afrikanske kjempesnegler som hobbydyr
-------------------------------------

Afrikanske kjempesnegler egner seg som hobbydyr som bor i spesialiserte terrarier. Det er relativt enkle dyr, men de trenger høye temperaturer, og høy luftfuktighet for å trives. De fôres med frukt og grønt, men bør også få proteinrik og fettrik mat fra tid til annen for å fremme vekst. Afrikanske kjempesnegler må også ha tilgang til en kalsiumkilde for å la de bygge skallet. 

I praksis er det bare et fåtall av alle artene afrikansk kjempesnegle som er vanlige i hobbyen, selv om de fleste artene trolig kan trives i terrarier under riktige forhold. 

Den største arten heter *Achatina achatina*, og kan bli hele 30cm over skallet, og veie 1 kilo. I fangenskap blir *Achatina achatina* som regel mellom 15 og 20 cm stor. 

En av de mindre artene er *Achatina iredalei*, de blir bare rundt 7cm over skallet. Det er imidlertid en spennende art å holde, da den føder levende unger. 

Den enkleste arten å holde i fangenskap er *Lissachatina fulica* (aka. *Achatina fulica*) da den godt kan leve i romtemperatur og lett trives. Det er en av den mest hardføre arten. 

En annen hardfør art er *Achatina reticulata*, men den er imidlertid ikke like enkel som *A. fulica*, da den trenger høyere temperatur (varmeobjekt er nødvendig) og høyere luftfuktighet.

Referanser
----------

1. 1 2  Nicklas Iversen (15. mars 2021). «Hold av afrikanske kjempesnegler». *Dyreliv.no*. Besøkt 17. mars 2021.
2. ↑  Nicklas (15. mars 2021). «Artsprofil: Achatina achatina». *Dyreliv.no*. Besøkt 17. mars 2021.
3. ↑  Nicklas (15. mars 2021). «Artsprofil: Achatina iredalei». *Dyreliv.no*. Besøkt 17. mars 2021.

|  |  |
| --- | --- |
| Oppslagsverk/autoritetsdata | NKC
 |
BOV i kroatisk tjeneste.
BOV-M i bruk av serbisk Žandarmerija.
**BOV** er et jugoslavisk pansret personellkjøretøy med firehjulstrekk. Det laster åtte mann og blir brukt til oppklaring, samt andre politi- og militæroppgaver.

Varianter
---------

BOV-1Rakettpanserjager med seks AT-3 Sagger panservernmissiler.
BOV-2
BOV-3Selvdrevet luftvern med tre M55A4B1 20 mm maskinkanoner.
BOV-30Selvdrevet luftvern med 30 mm maskinkanon.
BOV-MPolitiutgave
BOV-MKroatisk utgave med tårn fra TAB-71
BOV-PPrototyp på pansret personellkjøretøy.
BOV-SNPansret ambulanse.
BOV-VPPansret personellkjøretøy;
BOV-VP Variant 1Politivariant med våpenskjold av stål.
BOV-VP Variant 2Politivariant med åpen montering av våpen og lyskaster.
BOV-VP Variant 3Politivariant med gitter over vinduene.
BOV-VP Variant 4Politivariant uten gitter.
BOV-VP Variant 5Politivariant med høyttalere
POLO M-83BOV-1 i den kroatiske hæren.

Eksterne lenker
---------------

* (en) BOV (APC) – kategori av bilder, video eller lyd på Commons Rediger på Wikidata
* BOV hos FAS (engelsk)
* BOV hos Global Security (engelsk)

| * v
* d
* r
Moderne hjulgående pansrede kjøretøyer |
| --- |
| 4×4 | 
* Badger ILAV
* BOV
* Bushmaster
* Casspir
* Cobra
* Cougar
* Dingo
* Duro III
* Eagle
* FNSS Pars
* Fennek
* Iveco LMV
* M1117 Guardian
* Mamba
* M-ATV
* MaxxPro
* Mungo ESK
* Pinzgauer
* Puma
* Reva
* RG-12
* RG-31 Nyala
* RG-32 Scout
* RG-33
* S600
* Sand Cat
* Storm
* Tempest MPV
* VAB
* VXB
* Vodnik
* Wolf
* Renault Sherpa 2
* Komatsu LAV
* Tiuna
* Dozor-B

 |
| 6×6 | 
* AVGP Grizzly
* Boxer MRAV
* Buffalo
* CAVS
* Cougar HE
* Duro III
* EE-9 Cascavel
* EE-11 Urutua
* FNSS Pars
* Fuchs
* Grizzly HPV
* Mastiff PPV
* Pandur 6×6
* Pegaso BMR
* Pegaso VEC-M1
* Patria 6×6
* Pinzgauer
* Puma
* Ratel
* Patria Pasi
* WZ551 Type 92
* VAB
* LKOV Valuk
* Rheinmetall YAK

 |
| 8×8 | 
* Patria AMV
* ASLAV
* AV-81 Terrex
* Boxer MRAV
* BTR-3
* BTR-4
* BTR-80
* BTR-90
* BTR-94
* Centauro VBC
* CM-32
* FNSS Pars
* LAV-25
* LAV III
* Luchs
* Piranha
* Pandur II 8×8
* Rooikat
* Stryker
* OT-64
* VBCI

 |
| 10×10 | 
* FNSS Pars
* Piranha

 |